**Arvohuutokauppa**

1. Keskustelkaa arvoista; mitä niillä tarkoitetaan ja millaisia arvoja on olemassa. Miten

arvomaailma rakentuu, voivatko arvot elämän aikana muuttua. Mitä suomalaiset arvostavat?

Mitä ovat välinearvot ja itseisarvot?

2. Jaa jokaiselle oppilaalle joko 10 tai 15 lappua.

Pyydä heitä kirjoittamaan jokaiselle paperille yksi asia seuraavasti:

- Kirjoita viiteen lappuun sinulle itsellesi tärkeitä esineitä/asioita.

- Kirjoita viiteen lappuun 5 itsellesi tärkeä arvoa.

- Kirjoita viiteen lappuun viisi sellaista ominaisuutta itsessäsi, joista pidät.

(Lopussa ohje oppilaille)

3. Seuraavaksi laput pisteytetään. Tärkein asia saa pisteitä 10 tai 15, seuraavaksi tärkein 9 tai 14

jne.. Oppilaille voi painottaa tässä välin, että heidän ei tarvitse missään vaiheessa paljastaa kenellekään

sitä mitä heidän lapuissaan lukee.

4. Kun alkuvalmistelut on tehty, (tämän voi antaa vaikka kotiläksyksi) alkaa itse huutokauppa. Huutokaupassahuutokaupataan erilaisia asioita ja esineitä. Ideana on, että oppilaat huutavat itselleen mieleisiä asioita lapuilla, jotka he pisteyttivät. He eivät huuda, että ”tarjoan tuosta asiasta kissani ja

kännykkäni!”, vaan ”tarjoan tuosta 5 pistettä!”.

Lappujen pisteitä voi siis yhdistellä. Huutaa voi vain asioille, joista olisi oikeasti valmis luopumaan. Korkeimman tarjouksen tehnyt ”voittaa” ja laittaa huutolaput syrjään eli ne on käytetty.

5. Huutokauppaa helpottaa se, että kaikki huudettava on kerralla näkyvissä. Huutokohteet voi

esimerkiksi kirjoittaa A4-papereihin ja liittää netistä tai ClipArtista sitä kuvaavan kuvan. Näin oppilaat

pystyvät jo alussa miettimään mitä haluaisivat. Kohteet kaupataan yksitellen ja opettaja voi samalla

täsmentää kohteen ”ominaisuuksia”: ”Huutokaupataan ulkonäköä. Sillä voi pienesti muuttaa

ulkonäköä, silmien tai hiusten väriä. Tämä ei ole mikään kauneusleikkaus-kohde.”

Erilaisia kauppakohteita voivat olla mm. Perheonni, mahdollisuus harrastaa jotain,

maailmanympärysmatka, taattu toimeentulo, aikaa, terveyttä, onnellinen ja hyvä parisuhde,

elinikäinen ystävä, kännykkä, ura, risteily, ulkonäkö, hyvä peruskoulun päättötodistus, oma talo,

kotiteatteri, moottoripyörä, auto, hyvä muisti, lemmikkieläin, tietokone, rakkautta..

6. Kun jokainen asia on huutokaupattu, puretaan tehtävä. Opettaja voi esittää esim. seuraavanlaisia

kysymyksiä: Oliko helppo/vaikea luopua jostain? Luovuitko jostain mikä kadutti jälkeenpäin? Oliko

joitain asioita, joista et voinut kuvitellakaan luopuvasi? Yllätyitkö jostain? Huusiko joku jotain sellaista,

mitä olisit itse kaivannut kovasti.

Harjoituksen tavoitteena on lisätä oppilaiden itsetuntemusta sekä oman ja yleisen arvomaailman

tuntemusta.

Arvohuutokauppa – Ohje oppilaille

1. Kirjoita viiteen eri lappuun esineitä/asioita jotka ovat erityisen tärkeitä sinulle.

Esim. Pyörä, tietokone, puhelin, avaimet, vanhemmat, isovanhemmat, pikkuveli, seurustelukumppani, päiväkirja, some jne.

2. Kirjoita viiteen eri lappuun asioita, joita arvostat itsessäsi.

Esim. Musikaalisuus, taiteellisuus, iloisuus, ahkeruus, sanavalmius,

päättäväisyys, auttavaisuus, erilaisuus, taitava jossain jne.

3. Kirjoita viiteen eri lappuun arvoja, joita pidät elämässä tärkeinä.

Esim. Onnellisuus, terveys, perhe, rakkaus, kauneus, koulutus jne.